છેલ્લે તમે પોતે તમારી પીઠ ક્યારે થાબડી હતી. કંઈ યાદ આવે છે? ક્યારેક ખાસ કંઈ ન કર્યું હોય તોયે પોતાની પીઠ થાબડવાની સ્વપ્રશંસા કરવાની કેટલાક લોકોને આદત હોય છે. તમે કંઈ ખાસ પ્રયત્ન કર્યો હોય છતાં તમને તમારા પોતાના જીવનમાં કે કામધંધાના ક્ષેત્રે સફળતા મળી હોય છતાં એનું ગૌરવ તમે લેતા હો એવું પણ બને છે. અને તમારી પોતાની પીઠ થાબડવી એટલે પોતાની જાતને રેસ્ટોરાંમાં ટ્રીટ આપવી, પરફ્યુમ ખરીદવું, કપડાં ખરીદવાં કે શૂઝ ખરીદવાની વાત અમે નથી કરતા, પણ પીઠ થાબડવાનો અર્થ કરીએ છીએ. આપણે લાયક ન હોવા છતાં સ્વપ્રશંસાની વાતો કરી લઈએ છીએ. કદાચ એક જ શબ્દોમાં કહેવું હોય તો કહી શકાય - ‘આત્મશ્લાઘા’ કરીએ છીએ.